Diari Oficial de la Generalitat Valenciana


Sumari del DOGV 5003, del 11-05-2005 (2005/4441)

ORDE de 28 de gener de 2005, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat .Centro Enseñanza Cooperativa Salus., de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4441


Data del document
:   28-01-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Castelló de la Plana
    * ensenyament privat
    * centre d'ensenyament

ORDE de 28 de gener de 2005, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat ?Centro Enseñanza Cooperativa Salus?, de Castelló de la Plana. [2005/X4441]
  
L'expedient ha sigut iniciat a instància del representant de la titularitat del centre docent privat ?Centro Enseñanza Cooperativa Salus?, número de codi 58810326, situat al carrer Galícia, 10, de Castelló de la Plana, el qual sol·licita la modificació de l'autorització per a impartir cicles formatius.
  
Per Orde de la Conselleria de Cultura, Educació i Esport de 22 d'octubre de 2003 (DOGV de 13.11.03), es va modificar l'autorització del centre quedant configurat en la seua totalitat amb 2 unitats i 42 llocs escolars, del Cicle Formatiu de Grau Mitjà de Farmàcia; 2 unitats i 60 llocs escolars, del Cicle Formatiu de Grau Mitjà de Cures Auxiliars d'Infermeria, i 2 unitats amb 42 llocs escolars del Cicle de Grau Superior de Dietètica.
  
La Direcció General d'Ensenyament va declarar, mitjançant resolució de data 28 de juliol de 2004, l'adequació de les instal·lacions proposades, pel que fa a espais educatius, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la direcció territorial de Cultura, Educació i Esport de Castelló, i inclou informes favorables de la Unitat Tècnica de Construccions i de la Unitat d'Inspecció Educativa, referent a la relació de professors i titulacions respectives, de conformitat amb la legislació aplicable.
  
Atés que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització per a impartir cicles formatius de formació professional específica al centre que a continuació s'indica, en els termes que s'hi especifiquen.
  
Centre: CENTRO ENSEÑANZA COOPERATIVA SALUS
  
Titular: Sociedad Cooperativa Limitada Salus
  
Domicili: C/ Galícia, 10
  
Localitat: Castelló de la Plana
  
Província: Castelló
  
Codi: 54157634
  
Modificació que s'autoritza:
  
- s'amplia en una el nombre d'unitats autoritzades del cicle de grau mitjà de Cures Auxiliars d'Infermeria i es reduïx en una el nombre d'unitats autoritzades del cicle de grau mitjà de Farmàcia, de manera que el centre queda configurat en la seua totalitat amb la següent composició:
  
Cicles Formatius de Grau Mitjà:
  
1 unitat de Farmàcia, amb 21 llocs escolars, en torn de matí.
  
3 unitats de Cures Auxiliars d'Infermeria, amb 90 llocs escolars, dos unitats en torn de matí i una unitat en torn de vesprada.
  
Cicles Formatius de Grau Superior:
  
2 unitats de Dietètica, amb 42 llocs escolars, en torn de vesprada
  
DISPOSICIÓ ADDICIONAL
  
Única
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 28 de gener de 2005
  
El conseller de Cultura, Educació i Esport,
  
ALEJANDRO FONT DE MORA TURÓN